**Kickstarter** er et amerikansk firma som ble etablert i 2009 for å tilby verktøy til å hente kapital for kreative prosjekter, via folkefinansiering på deres hjemmesider.

Kickstarter har finansiert en rekke prosjekter, alt fra uavhengige filmer, indie-rock, sceneshow og tegneserier, til journalistikk, videospill og mattilknyttede prosjekter.
Det er ikke mulig å investere i Kickstarterprosjekter for å tjene penger. Man kan bare sponse prosjekter i utbytte mot en fysisk premie eller en spesiell opplevelse, slik som en personlig takk, en spesiell T-skjorte, middag med prosjektlederen, eller en spesialinnvielse av det nye produktet.

### Historie

Kickstarter ble grunnlagt 28. april 2009 av Perry Chen, Yancey Strickler og Charles Adler. *The New York Times* kalte Kickstarter "folkets NEA" og *Time* utpekte det til en av "De beste oppfinnelsene i 2010" og en av "De beste webstedene i 2011". Det ble sagt at Kickstarter reiste 10 millioner dollar fra sponsorer, inkludert risikokapitalfirmaet Union Square Ventures og engelinvestorer som Jack Dorsey, Zach Klein og Caterina Fake. Firmaet holder til i Manhattans Lower East Side.

Andy Baio var nettstedets CTO til november 2010, da han begynte hos Expert Labs. Lance Ivy har vært sjefsutvikler fra webstedet ble opprettet.

Kickstarter ga ut en iOS app kalt Kickstarter for iPhone, 14. februar 2013  Appen er beregnet på brukere som skaper og supporterer prosjekter, det er første gang Kickstarter har en offisiell mobilapplikasjon .

### Forretningsmodell

Som en av flere investeringsplattformer kalt "folkefinansiering,", hjelper Kickstarter med å samle prosjektkapital fra allmennheten, en modell som omgår de tradisjonelle investeringsveiene. Prosjekteierne setter opp en tidsfrist og et minimumsbeløp som må samles inn. Hvis ikke minimumsbeløpet er nådd innen tidsfristen, blir ingen penger samlet inn (dette kalles en bestemmelsespunktmekanisme). Løfte om penger fra sponsorene samles inn ved bruk av Amazon Payments. Denne plattformen er åpen for sponsorer i hele verden, og for prosjekteiere i USA og Storbritannia.

Kickstarter tar 5% av det som samles inn. I tillegg tar Amazon 3-5%. I motsetning til mange andre fora for fundraising eller investering, krever ikke Kickstarter eierskap til prosjektene eller resultatene av dem. Derimot vil prosjekter publisert på dette nettstedet bli permanent arkivert og være tilgjengelig for publikum. Etter at finansieringen er i havn, kan ikke beskrivelsen av prosjekter og opplastede presentasjoner endres eller fjernes fra nettstedet.

Det finnes ingen garantier for at folk som publiserer prosjekter på Kickstarter vil fullføre prosjektet, bruke pengene på prosjektet eller at resultatet vil imøtekomme sponsorenes forventninger. Sponsorene har ingen mulighet til å sjekke at pengene brukes slik de var tenkt, med mindre de spør prosjekteierne direkte, og Kickstarter har blitt anklaget for dårlig kvalitetskontroll. Kickstarter anbefaler sponsorer å bruke sin egen vurderingsevne når de supporterer prosjekter. De advarer også prosjektledere mot at de kan bli holdt til ansvar for rettslig skade fra sponsorer, ved ikke å levere som lovet. Prosjekter kan også mislykkes etter at ønsket pengesum er samlet inn, ved at prosjekteierne undervuderte nødvendig investering eller de tekniske utfordringene.

### Prosjekter

Den 21. juni 2012 begynte Kickstarter å publisere statistikk om sine prosjekter. Pr. 10. oktober 2012 var det 73 620 publiserte prosjekter (hvorav 3 426 pågående), med en suksessrate på 43,85 %. Totalt var det gitt løfte fra sponsorer om 381 million dollar.

Opplegget har voktst hurtig siden starten. I 2010 hadde Kicstarter 3 910 vellykkede prosjekter, løfte om 27 638 318 dollar og en suksessrate for prosjektene på 43 %. I 2011 var de tilsvarende tallene 11 836, 99 344 381 dollar og 46 %.

Den 9. februar 2012 var flere milepæler satt av Kickstarter oppnådd. En dokkstasjon for iPhone, designet av Casey Hopkins, var det første Kickstarterprosjektet som fikk løfte om mer enn en million dollar. Noen få timer senere oppnådde et prosjekt fra spillutviklerne Double Fine Productions for å finansiere et nytt eventyrspill, det samme tallet etter å ha blitt publisert 24 timer tidligere, og endte opp med løfte om tre million dollar. Dette var også første gang Kickstarter klarte å få løfter om over en milliom dollar på en dag. Den 18. mai 2012 klarte en smartklokke å samle inn 10 266 845 dollar, og ble dermed det best finansierte prosjektet i Kickstarters historie.

I juli 2012 utførte professor Ethan Mollick og Jeanne Pi ved Wharton en undersøkelse om hva som bidrar til suksess eller ei på Kickstarter. Noen hovedresultater fra analysen: Økt målbeløp er negativt forbundet med suksess. Omtalte prosjekter har 89 % sjanse for suksess, sammenlignet med 30% for de som ikke er det. For et vanlig 10 000 dollar prosjekt er det 35 % sjanse for suksess hvis det ligger ute 30 dager, sammenlignet med 29 % hvis det ligger ute 60 dager.

De ti største Kickstarterprosjektene når det gjelder finansiering er listet opp under. De fleste suksessprosjekter samler inn mellom 1 000 og 9 999 dollar. Dette forholdet faller til mindre enn halvparten i kategoriene designe, spill og teknologi. Likevel ligger medianen for finansieringen i de to siste kategoriene firesiffersintrvallet. Det er betydelig forskjell i suksessraten for prosjekter i ulike kategorier. Over to tredeler av avsluttede danseprosjekter har vært suksessrike, i motsetning til moteprosjekter, der bare 30 % av avsluttede prosjekter har vært suksessrike. De fleste mislykkede prosjektene når ikke engang 20 % av det oppsatte målet, det gjelder alle kategorier. Faktisk klarer 80 % av de prosjektene som kommer over 20 %, å nå målet.

### Kategorier

Prosjekteiere plasserer prosjektene sine i en av 13 kategorier og 36 underkategorier. Disse er: Kunst, Tegneserier, Dans, Design, Mote, Film og Video, Mat, Spill, Musikk, Fotografi, Publisering, Teknologi og Teater. Blant disse kategoriene er Film & Video og Musikk de største, og har skaffet størst finansiering. Disse to kategoriene står for mer enn halvparten av Kickstarterprosjektene. Disse kategoriene, sammen med Spill, står for over halvparten av pengene som er samlet inn.

Referanser
----------

1. ↑   techcrunch.com[Hentet fra Wikidata]
2. ↑   www.businessinsider.com[Hentet fra Wikidata]
3. ↑  Villano, Matt (14. mars 2010). «Small Donations in Large Numbers, With Online Help». *The New York Times*. Besøkt 29. november 2012.
4. ↑  Levy, Shawn (29. mai 2010). «Kickstarter raises money online for artistic endeavors, tapping into Portland ethos». *The Oregonian*.
5. ↑  Wortham, Jenna (24. august 2009). «A Few Dollars at a Time, Patrons Support Artists on the Web». *The New York Times*.
6. ↑  Walker, Rob (5. august 2011). «The Trivialities and Transcendence of Kickstarter». *The New York Times Magazine*.
7. ↑  Garber, Megan (29. juni 2013). «Kickstarters of Yore: Mozart, Lady Liberty, Alexander Pope». *The Atlantic* **(engelsk)**. Besøkt 13. juli 2021.
8. ↑  Wauters, Robin (29. april 2009). «Kickstarter Launches Another Social Fundraising Platform».
9. ↑  Walker, Rob (5. august 2011). «The Trivialities and Transcendence of Kickstarter». *The New York Times*. Besøkt 20. juni 2012.
10. ↑  Snyder, Steven James (11. november 2010). «The 50 Best Inventions of 2010». *TIME*. Arkivert fra originalen 17. august 2013. Besøkt 20. juni 2012.
11. ↑  McCracken, Harry (16. august 2011). «The 50 Best Websites of 2011». *TIME*. Arkivert fra originalen 24. august 2013. Besøkt 20. juni 2012.
12. ↑  Kafka, Peter. «Kickstarter Fesses Up: The Crowdsourced Funding Start-Up Has Funding, Too». *All Things D*. Dow Jones & Company Inc. Besøkt 7. februar 2012.
13. ↑  Andy Baio. «Joining Expert Labs». *waxy.org*. Besøkt 17. november 2010.
14. ↑  crunchbase.com (30. november 2010). «Kickstarter CrunchBase Profile».
15. ↑  «Kickstarter for iPhone». Besøkt 15. februar 2013.
16. ↑  Dredge, Stuart (14. januar 2013). «Kickstarter? There's now an official iPhone app for that». *Guardian*. Besøkt 15. februar 2013.
17. ↑  Villano, Matt (14. mars 2010). «Small Donations in Large Numbers, With Online Help». *The New York Times*.
18. ↑  Gould, Emily. «Start me up». *Technology Review*. Massachusetts Institute of Technology. Arkivert fra originalen 17. januar 2011. Besøkt 20. januar 2011.
19. ↑  Musgrove, Mike (7. mars 2010). «At Play: Kickstarter is a Web site for the starving artist». *The Washington Post*.
20. ↑  Stross, Randall (2. april 2010). «You, Too, Can Bankroll a Rock Band». *The New York Times*.
21. ↑  «Kickstarter starts welcoming UK creators with projects launching Oct. 31». *GigaOM*. 10. oktober 2012. Arkivert fra originalen 6. oktober 2020. Besøkt 21. februar 2013.
22. ↑  «Creators – Freuquently Asked Questions (FAQ)». Kickstarter.com. Besøkt 13. juli 2012.
23. ↑  «Creators – Freuquently Asked Questions (FAQ)». Kickstarter.com. Besøkt 13. juli 2012.
24. ↑  «Kickstarter.com FAQ».
25. 1 2  Adrianne Jeffries, "Jellyfish Tanks, Funded 54 Times Over on Kickstarter, Turn Out to Be Jellyfish Death Traps UPDATED", BetaBeat, 15. mars, 2012
26. ↑  Joe Brown, "We're Done With Kickstarter", Gizmodo, 29. mars, 2012
27. ↑  Ryan Tate, "End Online Panhandling Forever!", Gawker, 10. november 2011
28. ↑  «Kickstarter FAQ If I am unable to complete my project as listed, what should I do?». *kickstarter.com*.
29. ↑  Kevin Stout, "Kickstarter, Pros and Cons", 148Apps.biz, 23. april 2012
30. ↑  Strickler, Yancey. «Kickstarter Stats».
31. 1 2 3  «Kickstarter Stats». Kickstarter. Besøkt 10. oktober 2012.
32. ↑  «2011: The Stats», 9. januar 2012, Kickstarter.com, besøkt 3. februar 2012.
33. ↑  «Double Fine Kickstarter hits 3 million, drive closing on Ustream» Arkivert 15. juli 2012 hos Wayback Machine. *Joystiq*, 13. mars, 2012.
34. ↑  Carl Franzen "Crowd-Funding Website Kickstarter Has Double Million Dollar Day Arkivert 14. februar 2012 hos Wayback Machine.", TPM, 10. februar 2012
35. ↑  «Update #5: Most Funded Kickstarter Ever! Thank You!».
36. ↑  Mollick, Ethan (15. juli 2012). ««The Dynamics of Crowdfunding: Determinants of Success and Failure»». *Social Science Research Network*.
37. ↑  «Discover – Kickstarter». Kickstarter.com. Besøkt 20. juni 2012.

Eksterne lenker
---------------

* Kickstarter på Twitter
* (en) Offisielt nettsted Rediger på Wikidata

* (en) Kickstarter – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** LCCN **·** NLA
 |